ფურკის მაღალმთიანი გვირაბი
ფურკის მაღალმთიანი გვირაბი (გერმ. Furka-Scheiteltunnel) — სარკინიგზო გვირაბი შვეიცარიის სამხრეთ ნაწილში. მდებარეობს ზღვის დონიდან 2160 მ სიმაღლეზე. გაიხსნა 1926 წლის 3 ივლისს. სიგრძე 1874 მ. აკავშირებს ფურკის სარკინიგზო სადგურს (ურის კანტონი) მუტბახ-ბელვედერეს სადგურთან (ვალეს კანტონი). 1981 წლის 11 ოქტომბერს ფურკის მაღალმთიანი გვირაბი შეცვალა ფურკის საბაზისო გვირაბმა. ხელახლა გაიხსნა 2000 წელს და შედის ფურკის ორთქლისა და კბილა წევის რკინიგზის შემადგენლობაში. განკუთვნილია სამგზავრო მიმოსვლისათვის.